Аҳазалхыҩцәа Аԥсныҟа амаининг-аппаратқәа ралагалара аԥдырҟәҟәааит
© Sputnik / Евгений ОдиноковМайнинг криптовалют
© Sputnik / Евгений Одиноков/
Аԥсны аиҳабыра Аԥсны акриптовалиута арҳаразы атауарқәа ралагалара азин ааныркылеит 2022 шықәса ԥхынҷкәын 31 рҟынӡа.
АҞӘА, нанҳәа 29– Sputnik. Аԥсуа ҳазалхыҩцәа ахылаԥшра аҭыԥаҿы аҳазалхырҭатә ҭыԥ "Ԥсоу" аҟны Аԥсныҟа амаининг-аппаратқәа ралагалара аԥдырҟәҟәааит. Абри атәы аанацҳауеит Аԥсны Аҳазалхратә еилакы апресс-маҵзура.
108 цыра амаининг-аппаратқәа ԥшаан Урыстәылантәи Аԥсныҟа аҳәаа иахыҵуаз атәылауаа Р.Ш. Ҭыжәбеи Е.Ч. Кәаӡбеи рмашьынақәа ргәаҭараан.
Аппаратқәа рымхын, административтә зинеилагараз аматериалқәа нашьҭуп Аԥсны Аҳәынҭқарра Аҳазалхратә еилакы аҳазалхратә ҭҵаарақәа рыҟәшахьы.